Er ein bod yn rhagofalus am y mater hwn, rydym hefyd yn cadw meddwl agored am ddatblygiadau yn y dyfodol ym maes cnydau a addaswyd yn enetig a thechnolegau bridio planhigion. Ar hyn o bryd, nid oes unrhyw gnydau a addaswyd yn enetig sy’n addas ar gyfer yr amodau tyfu yng Nghymru neu a allai fod o fudd parhaol i Gymru. Gallai ymchwil yn y dyfodol i dechnegau uwch ar gyfer bridio planhigion, o’i chynnal yn annibynnol, yn agored ac yn onest, helpu i sicrhau’r genhedlaeth nesaf o gnydau (wedi’u haddasu’n enetig neu gonfensiynol) a fydd o fudd i’r ffermwr, y defnyddiwr a’r amgylchedd. Gallai arwain hefyd at fathau mwy cynaliadwy o amaethu. O’r herwydd, rydym yn cefnogi’r arbenigedd ymchwil sy’n datblygu yng Nghymru yn y gwyddorau biomeddygol ac amaethyddol. Un enghraifft ddiweddar o hynny yw’r ffaith i ni gefnogi treialon ar frechlyn wedi’i addasu’n enetig yn erbyn canser y prostad, mewn ysbyty yng Nghymru sy’n rhan o dreial ehangach ar lefel Prydain.
Whilst we take a precautionary approach, we also keep an open mind on future GM developments and plant breeding technologies. There are currently no GM crops that are suitable for Welsh growing conditions or that could have a lasting benefit to Wales. Future research into advanced plant breeding techniques carried out on a basis of independence, openness and integrity may help deliver the next generation of crops (GM or conventional) that benefit the farmer, consumer and environment, and could lead to more sustainable forms of agriculture.  We, therefore, support the growing Welsh research expertise in biomedical and agricultural sciences.    As an example of this, we recently supported the trials of a genetically modified vaccine against prostate cancer currently being undertaken at a hospital in Wales as part of a larger Great Britain trial.